"...1941 год. Першыя дні вайны. Немцы ўжо пад Мінскам. Апошняя ноч была праведзена намі ў горадзе, у Дзяржаўнай карціннай галерэі па вуліцы Карла Маркса, 29. Да гэтага два дні ўпакоўвалі экспанаты галерэі. Самыя лепшыя палотны выцягвалі з рам і ўкладвалі ў скрыні. Шмат давялося павазіцца з калекцыяй слуцкіх паясоў. Іх было 48 адзінак: сярод іх - "літыя", залататканыя фабрыкі "Леа Мажарскі ў горадзе Слуцку", фабрыкі Пасхаліса ў Ліпаўцы, кракаўскай фабрыкі Маслоўскага. І ўсе яны ляжалі ў вельмі цяжкай скрыні, у сховішчы. Мы - тры жанчыны і адзін мужчына, наш супрацоўнік, ледзь маглі яе ссунуць з месца.